Fiji ke ajaadi ke baad, nawaa constitution ke niche ek Senate banawa gais. Ike banae me uu time ke Leader of the Opposition, S. M. Koya, ke bhaari haanth rahaa. Ii Senate me 22 member rahin, jisme se 8 ke Council of Chiefs, 7 ke Prime Minister, 6 ke Leader of the Opposition aur ek ke Council of Rotuma nominate karis rahaa.Senate ke lage kuchh khaas taagat rahaa, jisme Fiji ke constitution badle ke khatir aur jamin waala kaanun badle ke khati uske 75% member ke vote aur aath me se chhe Council of Chiefs ke nominees ke vote ke jarurat rahaa. Senator logan chhe saal talak serve karat rahin aur aadha Senate har tiin saal retire howat rahaa. Pahila Senate me Great Council of Chiefske aadha nominees, Prime Minister ke tiin nominees, Leader of the Opposition ke tiin nomines aur Rotuman Senator, khaali tiin saal khatir nominae karaa gais rahaa. Senate ek permanent body hae, jiske kabhi nai disolve karaa jaawe hae.